Johann Ambrosius Bach

Johann Ambrosius Bach, nado en Erfurt o 22 de febreiro de 1645 e finado en Eisenach o 20 de febreiro de 1695, foi un músico alemán, pai do compositor Johann Sebastian Bach.

 Traxectoria 
O fillo de Christoph Bach (1613–1661), Ambrosius naceu en Erfurt, en Turinxia (actualmente en Alemaña e daquela pertencente ao Sacro Imperio Romano Xermánico), sendo irmán xemelgo de Johann Christoph Bach (1645–1693). Ambrosius foi empregado como violinista na súa cidade natal.

En 1671 trasladouse a Eisenach (Turinxia), onde entrou a traballar como trompetista da corte e director dos músicos da cidade. O 1 de abril de 1668 casou coa súa primeira muller, Maria Elisabeth Lämmerhirt, coa que tivo oito fillos, dos cales catro se converteron en músicos, entre eles Johann Sebastian. Maria Elisabeth morreu o 3 de maio de 1694, e o 27 de novembro dese mesmo ano casou con Barbara Margaretha (nada Keul, xa enviudara dúas veces). Johann Ambrosius morreu en Eisenach menos de tres meses despois, e seus dous fillos, Johann Jacob Bach e Johann Sebastian Bach, trasladáronse a Ohrdruf co seu irmán máis vello, Johann Christoph Bach.

 Fillos 
Johann Ambrosius tivo oito fillox do seu matrimonio con Maria Elisabeth Lämmerhirt, deles todos morreron pasado o ano 1700 agás o primeiro fillo, que morreu aos seis meses:

 Johann Rudolf - bautizado o 19 de xaneiro de 1670 en Erfurt; † 17 de xullo 1670 en Erfurt (6 meses)
 Johann Christoph - bautizado o 18 de xuño de 1671 en Erfurt; † 22 de febreiro de 1721 en Ohrdruf (49 anos)
 Johann Balthasar - bautizado o 6 de marzo de 1673 en Eisenach; † 5 de abril de 1691 en Eisenach (18 anos)
 Johannes Jonas - bautizado o 2 de febreiro de 1675 en Eisenach; † 22 de maio de 1685 en Eisenach (10 anos)
 Maria Salome - bautizada o 27 de maio de 1677 en Eisenach; † 27 de decembro de 1728 en Erfurt (51 anos)
 Johanna Juditha - bautizada o 28 de xaneiro de 1680 en Eisenach; † 3 de maio de 1686 en Eisenach (6 anos)
 Johann Jacob - bautizado o 11 de febreiro de 1682 en Eisenach; † 16 de abril de 1722 en Estocolmo (40 anos)
 Johann Sebastian - nado o 21 de marzo de 1685 en Eisenach; † 28 de xullo de 1750 en Leipzig (65 anos)

 Notas 

 Véxase tamén 
 Outros artigos 
 Familia Bach

Categoría:Nados en 1645
Categoría:Finados en 1695
Categoría:Familia Bach
Categoría:Músicos de Alemaña